Eliyahu Dobkin

Photo: Dobkin e su sposa (ambes sedente) parla con David Ben-Gurion (stante)

Eliyahu Dobkin (hebreo: אליהו דובקין‎,  – ) era un leader del movimento zionista-socialista, un signator del Declaration de Independentia Israeli e un fundator del Museo de Israel. Ille era active alsi in le Agentia Judee pro Israel e le Organisation Zionista Mundial.

Eliyahu Dobkin ha nascite in Babruysk in le Imperio Russe (hodie in Bielorussia) in un familia zionista-religiose. Su patre, Yosef, travaliava in le industrias de ligno e de bancar, e era un membro del movimento Mizrahi. Dobkin era educate in un kheder e gymnasio e depost studiava in Kharkiv (hodie in Ukraina), ubi ille ha fundate le movimento zionista scholar HaHaver in 1914. In 1917 ille ha affiliate se con le movimento HeHalutz fundate in le mesme anno per Joseph Trumpeldor.

Post le Prime Guerra Mundial le familia ha fugite del bolshevicos e stabilite se in Bialystok in Polonia. In 1921 ille era elegite secretario general del movimento mundial HeHalutz, cuje quartiero general era in Varsovia. Illac ille ha incontrate Simcha Blass, qui depost ha sposate se con le soror de Dobkin, Yehudit.

Le 6 de junio 1932 Dobkin ha immigrate a Palestina Mandatori con su sposa e filia e ha stabilite se in Tel Aviv. Le mesme anno ille ha devenite un membro del syndicato Histadrut. Inter 1933 e 1968 ille era un membro del Committee Zionista del Travaliatores. In 1936 ille ha affiliate se conde le Agentia Judee, e era le chef de su departamento de immigration durante le Secunde Guerra Mundial con le responsibilitate de salvar judeos europee e adjuta le immigration judee illegal a Palestina Mandatori.The Signatories of the Declaration of the Establishment of the State of Israel Israeli Ministry of Foreign Affairs Ille ha devenite un membro de su executivo in 1946.

Quando Israel ha declarate su independentia le 14 de maio 1948, Dobkin era un del signatores designate. Quamquam, al tempore ille era trappate in le assedio de Jerusalem, e ha addite su signatura depost. In le mesme anno ille ha devenite le chef de Keren Hayesod, un position ille habeva usque 1961. In 1951 ille alsi ha devenite le chef de HeHalutz, serviente usque 1968.

Un collector de arte, Dobkin era le chef del Museo Bezalel e depost ha fundate le Museo de Israel, sedente in su directorio usque su morte.

  Ligamines externe 
Le Archivos Zionista Central in Jerusalem sito. Office of Eliyahu Dobkin  (S68)

 Referentias 

Categoria:Signatores del Declaration de Independentia Israeli

Categoria:Zionistas

Categoria:1976 mortes

Categoria:1898 nascentias

Categoria:Gente ashkenazi